
ΑΥΤΟΤΕΛΕΣ ΓΡΑΦΕΙΟ

ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

    Από το πρακτικό της υπ’ αριθμ. 12ης (τακτικής) συνεδρίασης του Δημοτικού Συμβουλίου του Δήμου Πύργου.

Αριθμ. Αποφ.   238/2014

ΘΕΜΑ: Τροποποίηση της 15/14 απόφασης του Δ.Σ: «Έγκριση χρηματοδότησης της δημοτικής Κοινωφελούς Επιχείρησης Πύργου (ΔΗΚΕΠ) από το δήμο Πύργου για την κάλυψη εσόδων – εξόδων χρήσης 2013» κατόπιν της αριθ. 8/14 απόφασης της ΔΗΚΕΠ.
    Στον Πύργο, σήμερα στις 07 του μηνός Ιουλίου, του έτους 2014, ημέρα Δευτέρα και ώρα 19.30 μ.μ. το Δημοτικό Συμβούλιο Πύργου συνήλθε σε τακτική δημόσια συνεδρίαση στην αίθουσα συνεδριάσεων του Λάτσειου Δημοτικού Μεγάρου, ύστερα από την με αριθμό πρωτ. 29466/3-7-2014 έγγραφη πρόσκληση του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010) και δημοσιεύθηκε νόμιμα.

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 25 και ονομαστικά οι κ.κ:

ΠΑΡΟΝΤΕΣ: 1. Καννής Ευστάθιος (Πρόεδρος Δημοτικού Συμβουλίου), 2. Παναγόπουλος Βασίλειος, 3. Αργυρόπουλος Ιωάννης του Γεωργίου, 4. Αριστειδόπουλος Χαράλαμπος, 5. Βαρελάς Ιωάννης, 6. Θεοδωρέλος – Χαρίτος Γεώργιος (Γραμματέας Δημοτικού Συμβουλίου), 7. Κωνσταντόπουλος Σπυρίδων, 8. Τζίνη Διονυσία, 9. Φραγκαντώνης Παναγιώτης, 10. Μπίρμπας Κων/νος, 11. Τζουανόπουλος Δημήτριος,  12.  Ανδρικόπουλος  Ανδρέας (προσήλθε στο 1ο θέμα της Η.Δ), 13. Ανδρικόπουλος Φώτιος, 14. Μποσμής Κων/νος, 15. Αντωνέλος Δημήτριος (προσήλθε στο 1ο θέμα της Η.Δ), 16. Ρωμαίος Στέφανος, 17 Ανδριόλας Γεώργιος, 18. Σεϊντής Βασίλειος, 19. Αγγελακοπούλου Ανδριάνα (Αντιπρόεδρος Δημοτικού Συμβουλίου), 20. Μεσσαλάς Δημήτριος, 21.  Γιάνναρος Χρήστος – Επικεφαλής της παράταξης «Λαϊκή Συσπείρωση», 22. Καραμπέτσος Αθανάσιος, 23. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 24. Αργυρόπουλος Ιωάννης του Παναγιώτη (ανεξάρτητος δημοτικός σύμβουλος), 25. Μικελόπουλος Γεώργιος (ανεξάρτητος δημοτικός σύμβουλος).

ΑΠΟΝΤΕΣ: 1. Παναγόπουλος Ιωάννης, 2. Δημόπουλος Φώτιος, 3. Κουρμπανάς Γεώργιος, 4. Λιατσής Δημήτριος, 5. Γεράνιος Κων/νος, 6. Μπελόκας Διονύσιος (ανεξάρτητος δημοτικός σύμβουλος), 7. Διαμαντόπουλος Κων/νος (ανεξάρτητος Δημοτικός Σύμβουλος), οι οποίοι δεν προσήλθαν αν και νόμιμα κλήθηκαν και 

8. Δημουλιάς Λεωνίδας (έχει τεθεί σε αργία)
    Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.                                                        
--------------------------------------------                                                                
Ακολούθως ο Πρόεδρος εξέθεσε τα εξής: [Σύμφωνα με το άρθρο 65 του Ν. 3852/10 παρ. 5 όπως τροποποιήθηκε με την παρ. 2 του άρθρου 1 του Ν. 4257/14... ένα μήνα πριν από τη διενέργεια των εκλογών και μέχρι την εγκατάσταση των νέων δημοτικών αρχών, το δημοτικό συμβούλιο αποφασίζει μόνο για θέματα που αναφέρονται σε έκτακτες περιπτώσεις εξαιρετικά επείγουσας και απρόβλεπτης ανάγκης «καθώς και για θέματα που αφορούν στην υλοποίηση συγχρηματοδοτούμενων έργων».
Τίθεται υπόψη του Σώματος,  το 7ο  θέμα της Η.Δ το οποίο προτάσσεται να συζητηθεί ως 3ο σχετικά με την τροποποίηση της 15/14 απόφασης του Δ.Σ: «Έγκριση χρηματοδότησης της δημοτικής Κοινωφελούς Επιχείρησης Πύργου (ΔΗΚΕΠ) από το δήμο Πύργου για την κάλυψη εσόδων – εξόδων χρήσης 2013» κατόπιν της αριθ. 8/14 απόφασης της ΔΗΚΕΠ.
Παραχωρείται ο λόγος στον Δ/ντή της επιχείρησης κ. Α. Μούτσο να ενημερώσει το Σώμα:
Ο κ. Α. Μούτσος ανέφερε: [Εφόσον εγκρίθηκαν οι οικονομικές καταστάσεις (απόφ.  Δ.Σ 237/14) οριστικοποιείται και η ζημία της χρήσης 2013. Επομένως με βάση τα εκ του νόμου οριζόμενα και για την εύρυθμη λειτουργία της επιχείρησης επιβάλλεται η λήψη απόφασης από το Δ.Σ].
Συνεχίζοντας τη διαδικασία ο Πρόεδρος ανέφερε:
[Με την 34/13 απόφαση του Δ.Σ της ΔΗΚΕΠ  είχε ορισθεί η κάλυψη διαφοράς εσόδων – εξόδων 2013, στο ποσό των σαράντα επτά χιλιάδων εβδομήντα έξι ευρώ και σαράντα λεπτών (47.076,40€).

Με την αριθ. 15/14 απόφασή του το δημοτικό συμβούλιο σε εφαρμογή της παρ. 14 του άρθρου 10 του Ν. 4071/12  ενέκρινε τη χρηματοδότηση αυτή.

Ωστόσο το Δ.Σ της ΔΗΚΕΠ με την αριθ. 8/2014 απόφασή του, κατόπιν της οριστικοποίησης των οικονομικών στοιχείων της χρήσης 2013, τροποποίησε την 34/13 απόφασή της και οριστικοποίησε τη διαφορά εσόδων – εξόδων χρήσης 2013 στο ποσό των εβδομήντα τριών χιλιάδων εξήντα τριών ευρώ και δέκα τριών λεπτών (73.063,13€). 

Επομένως βάσει των διατάξεων του άρθρου 259 του ν. 3463/04 σε συνδυασμό με τις διατάξεις της παρ. 14 του άρθρου 10 του ν. 4071/12 θα πρέπει το Σώμα να προβεί στη χρηματοδότηση της ΔΗΚΕΠ, με το ποσό των 25.986,73€ επιπλέον [ήτοι: 73.063,13€(μετά την οριστικοποίηση της διαφοράς εσόδων – εξόδων χρήσης 2013) – 47.076,40€ (ποσό με το οποίο επιχορηγήθηκε η επιχείρηση κατόπιν της αριθ. 15/14 απόφασης του δημοτικού συμβουλίου).
Καλείται το Σώμα ν’ αποφασίσει επί του θέματος».
Το Δημοτικό Συμβούλιο Πύργου
λαμβάνοντας υπόψη:

1. Τις διατάξεις του άρθρου 65  του Ν. 3852/10 «Νέα Αρχιτεκτονική της Αυτοδιοίκησης και της Αποκεντρωμένης Διοίκηση (Πρόγραμμα ΚΑΛΛΙΚΡΑΤΗΣ) 

2. τις διατάξεις του άρθρου 259 του ν. 3463/2006 
3. την παρ.14 του άρθρου 10 του Ν.4071/2012
4. Την εισηγητική έκθεση για την τεκμηρίωση των εσόδων και εξόδων χρήσης 2013
5. Την υπ’ αριθ. 34/13 απόφαση της επιχείρησης
6. Την αριθ. 15/14 απόφαση του δημοτικού συμβουλίου που επικυρώθηκε με την αριθ. 24711/972/24-3-14 απόφαση του Γ.Γ Αποκεντρωμένης Διοίκησης Δυτικής Ελλάδας και Ιονίου
7. Την 8/14 απόφαση του Δ.Σ της ΔΗΚΕΠ με την οποία τροποποιείται η 34/13 προγενέστερη απόφασή της μετά από διαλογική συζήτηση,
κατά πλειοψηφία α π ο φ α σ ί ζ ε ι
1. Τροποποιεί την 15/14 απόφαση του δημοτικού συμβουλίου: «Έγκριση χρηματοδότησης της δημοτικής Κοινωφελούς Επιχείρησης Πύργου (ΔΗΚΕΠ) από το δήμο Πύργου  για την κάλυψη εσόδων – εξόδων χρήσης 2013» 
και εγκρίνει τη χρηματοδότηση της ΔΗΚΕΠ, με το ποσό των 25.986,73€ επιπλέον [ήτοι 73.063,13€(μετά την οριστικοποίηση της διαφοράς εσόδων – εξόδων χρήσης 2013) – 47.076,40€ (ποσό με το οποίο επιχορηγήθηκε η επιχείρηση κατόπιν της αριθ. 15/14 απόφασης του δημοτικού συμβουλίου)].
· Το ποσό αυτό θα καταβάλλεται τμηματικά από το δήμο, ανάλογα με την ταμειακή του ευχέρεια.
2. Εγκρίνει την εισηγητική έκθεση που κατέθεσε η Δημοτική Κοινωφελής Επιχείρησης Πύργου (ΔΗΚΕΠ), η οποία τεκμηριώνει τα έσοδα και έξοδά της επιχείρησης χρήσης 2013, που επισυνάπτεται. 
· Μειοψηφούντων των δημοτικών συμβούλων:

· Της παράταξης «Σύγχρονος Πύργος»: κ.κ Ανδριόλα Γεωργίου, Σεϊντή Βασιλείου, Αγγελακοπούλου Ανδριάνας, Μεσσαλά Δημήτριου και
· Της παράταξης «Λαϊκή Συσπείρωση κ.κ  Γιάνναρος Χρήστος – Επικεφαλής Καραμπέτσος Αθανάσιος, οι οποίοι δήλωσαν ότι καταψηφίζουν το θέμα.
· Οι δημοτικοί σύμβουλοι κ.κ: Ιωάννης Σεφερλής και Γεώργιος Μικελόπουλος απουσίαζαν απ’ τη συνεδρίαση, κατά τη συζήτηση και έγκριση του θέματος. 
Η παρούσα απόφαση έλαβε αύξοντα αριθμό 238/2014.

     Για το σκοπό αυτό συντάχθηκε το παρόν πρακτικό που υπογράφεται ως ακολούθως:   
Ο ΠΡΟΕΔΡΟΣ                               ΤΑ ΜΕΛΗ             Ο ΓΡΑΜΜΑΤΕΑΣ
Ακριβές Απόσπασμα

εκ των πρακτικών του Δ.Σ.

Πύργος 23  – 7  - 2014

Ο ΠΡΟΕΔΡΟΣ ΤΟΥ Δ.Σ

ΕΥΣΤΑΘΙΟΣ ΚΑΝΝΗΣ

